Referat af bestyrelsesmøde onsdag d. 17. juni 2020

Til stede: Christoffer Hellmann, Frank Jackson, Espen Fyhrie, Esther Keller, Aiman Hosseinian og Herman Bailey.

Ikke tilstede: René Bodholdt

**Status på reparationer**

*Taget og vandskade*

De er færdige med reparationen af tegl mellem de to ejendomme samt udskiftning af et ovenlysvindue. Der er stadig enkelte, følgeskader som skal udbedres i en lejlighed i nr. 64.

*Oversvømmelse i kælderen*

Afløbet var forstoppet, hvilket medførte oversvømmelse i kælderen og derefter i fyrkælderen. Vi har haft en slamsluger ude. Resultatet var at der kom en del jord med op, hvorfor vi har valgt at bestille en inspektion ift. at undersøge om der er skadedyr i vores kloakering.

*Soklen*

Vi har fået et overslag på at få ordnet soklen, som bestyrelsen vil kigge på. Det er et omfattende udgravningsprojekt, som pt står til 1,6 mio. kr. På grund af COVID-19 situationen nåede vi ikke at komme i gang i denne sommer – men bestyrelsen vil genoptage planlægningen med henblik på igangsættelse af projektet i 2021.

*Vandprøver på stigstrenge*

Vi er sluppet af med bakterier mv. i vores varme og kolde vand, så problemet synes løst med etablering af ny rørføring.

**Fremlejeregler**Vores regler ifm. fremleje er i dag uklare for mange andelshavere, hvorfor bestyrelsen igangsætter en undersøgelse af fremlejeregler i andre lignende andelsforeninger. Planen er, at de kan være inspiration for ændringsforslag til næste generalforsamling.

**Altaner**

Bestyrelsen drøftede muligheden for at få altaner i ejendommen. Dog er bygningen bevaringsværdig, hvilket potentielt kan volde problemer for dette forslag.

Hvis det er noget, som kan lade sig gøre, og som andelshaverne ønsker, vil det være en særskilt investering som den enkelte andelshaver hæfter for. Det er uagtet noget, som bestyrelsen efter nærmere undersøgelse, kan fremlægge som forslag på næste generalforsamling. Bestyrelsen vil undersøge mulighederne nærmere.

**Overvågning**

Der er som nævnt flere gange massive problemer med skrald og mangel på respekt for vores fællesarealer. Derfor drøftede bestyrelsen muligheden for opsætning af overvågning på fællesarealet for at få løst problemet og derved kunne håndhæve det fælles ansvar.

Bestyrelsen er opmærksomme på eventuelle udfordringer ift GDPR, privatlivshåndhændelse og anfdre juridiske og administrative udfordringer. Bestyrelsen vil undersøge mulighederne nærmere

**Vinduer i opgangene og kælder**

Vi har problemer med, at folk åbner vinduerne i opgangene og i bestyrelseslokalet og ikke lukker dem igen.

Vinduerne i opgangene skal i udgangspunktet holdes lukkede på grund af brandfare. I kælderen, som også bruges til tørring af tøj, vil bestyrelsen undersøge muligheden for at opsætte gitter, så rotter og uvedkommende ikke har mulighed for bare at komme ind gennem de åbne vinduer udefra.

**Arbejdsdage**

Årets arbejdsdage er aflyst grundet COVID-19 situationen.

**Intern venteliste**

Bestyrelsen overvejer, om vi skal indføre en intern venteliste. Vi kan tage det op til næste generalforsamling, hvis dette findes relevant.

**Eventuelt**

(…)

**Næste bestyrelsesmøde**Næste møde er endnu ikke i kalenderen.

Find dokumenter, referater mv. på [www.sigurdsminde.dk](http://www.sigurdsminde.dk)

**Kontaktoplysninger**

|  |  |
| --- | --- |
| **Formand, kasserer & sekretær**Christoffer HellmannP.D. Løvs Allé 11, 225 29 17 84christoffer@hellmann.name | **Byggesagkyndig**Frank Jackson Thorsgade 66, 4.tv31 64 49 99 frankcljackson@gmail.com |
| **Næstformand og Ansvarlig for salg og fremleje**Espen FyhrieThorsgade 64, 1.th.29 27 16 04efyhrie@hotmail.com | **Almindeligt medlem af bestyrelsen**Aiman HosseinianP.D. Løvs Alle 11B, 1.th. |
| **Almindeligt medlem af bestyrelsen**Esther KellerThorsgade 64, 2.th.esther.keller@hotmail.com |  |
| **Suppleant**René BodholdtP.D. Løvs Allé 11, 1 | **Suppleant**Herman BaileyP.D. løvs Allé 13, 4.tv. |